તમારા લેખો અભ્યાસપૂર્ણ હોય છે અને નિરાધાર નથી હોતા, પરંતુ ખાસ કરીને એક ખુલાસો કરો એ જરૂરી જણાય છે. બહુ મોટાં સંયુક્ત કુટુંબોમાં હંમેશાં એવું નથી હોતું કે મોટેરાં બાળકો પર સતત ધ્યાન રાખી શકે. બીજી બાજુ નાનાં શહેરો કરતાં ગામડાઓમાં જાતીય સંબંધો કેળવવાની શક્યતા વધારે હોય છે. આવી ઘણી વાર્તાઓ વાંચવા મળી હશે. આમ જૂઓ તો ગામડાનો સમાજ વધારે બંધિયાર હોય છે એટલે છૂટાછેડા જેવી સમસ્યા ત્યાં તો હોય જ નહીં. આમ ‘ઘર’ સલામત જ હોય છે, પરંતુ ખેતરે જતાંઆવતાં આવા સંયોગો ઊભા થાય છે. આપણે ત્યાં અલગ જીવનવ્યવસ્થા છે અને એનો અભ્યાસ થવો જોઇએ.